นทท.เข้าไทยทะลัก 2.5 หมื่นคน หลังเลิกตรวจ “RT-PCR” 2 วัน ติด “โควิด” เพียง 0.25%
ศบค. เปิดตัวเลขคนเดินทางเข้าไทย 1-2 เม.ย.65 รวม 2.5 หมื่นคน หลังยกเลิกตรวจ “RT-PCR” ตั้งแต่วันที่ 1 เม.ย. 65 หลังเลิกตรวจ “RT-PCR” เผยติดเชื้อโควิด-19 จำนวน 65 คน คิดเป็น 0.25%
ศบค. เปิดตัวเลขคนเดินทางเข้าไทย 1-2 เม.ย.65 หลังเลิกตรวจ “RT-PCR” รวม 2.5 หมื่นคน หลังเลิกตรวจ “RT-PCR” ติดโควิดแค่ 0.25%
3 เม.ย. 2565

ศูนย์บริหารสถานการณ์โควิด-19 (ศบค.) รายงานสถานการณ์โควิด 19 ว่า ช่วงระหว่างวันที่ 1-2 เม.ย.2565 มีผู้เดินทางเข้าประเทศไทยจำนวน 25,627 คน ซึ่งมีรายงานติดเชื้อโควิด-19 จำนวน 65 คน หรือคิดเป็น 0.25% แบ่งเป็นระบบ Test&amp;Go 23,926 คน ติดเชื้อ 50 คน คิดเป็น 0.21% แซนด์บ็อกซ์ 1,439 คน ติดเชื้อ 9 คน คิดเป็น 0.63% และกักตัว 262 คน ติดเชื้อ 6 คน คิดเป็น 2.29%

อนึ่งตั้งแต่วันที่ 1 เม.ย.2565 ได้ยกเลิกการตรวจโควิด-19 แบบ RT-PCR ล่วงหน้า 72 ชั่วโมง ก่อนเข้าประเทศไทยของนักเดินทางทั้ง 3 กลุ่ม ไม่ว่าจะเป็น Test &amp; Go , แซนด์บ็อกซ์ หรือ แบบกักตัว โดยผู้ที่เข้าประเทศไทยมาในระบบ Test &amp; Go ยังคงต้องตรวจ RT-PCR เมื่อมาถึงประเทศไทยวันแรก รวมถึงติดตามการคัดกรองตนเองด้วยการตรวจ ATK ในวันที่ 5
ขณะที่ผู้เดินทางเข้ามาแบบกักตัวต้องตรวจ RT-PCR เมื่อถึงไทย และติดตามอีกครั้งด้วยการตรวจ RT-PCR ในวันที่ 4 หรือ 5 ก่อนออกจากสถานที่กักตัวนอกจากนี้ ส่วนผู้ที่เดินทางเข้ามาแบบ แซนด์บ็อกซ์ และกักตัว มีการลดจำนวนวันที่ต้องอยู่ในพื้นที่จาก 7 วัน เหลือ 5 วัน
